Diari Oficial de la Generalitat Valenciana


Sumari del DOGV 3971, del 02-04-2001 (2001/2447)

RESOLUCIÓ de 16 de febrer de 2001, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU la realització d'una reforma de trams de línia aèria trifàsica a 20 kV, simple circuit, LA-56, derivació Puntarro, compresos entre CT Mestre i CT Sancho, a les partides Dos Viles i Puig de Vinaròs, província de Castelló, se n'aprova el projecte d'execució i se'n declara en concret la utilitat pública. Expedient ATLINE/2000/295.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2447


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 16 de febrer de 2001, del Servei Territorial d'Indústria i Energia de Castelló, per la qual s'autoritza a Iberdrola Distribución Eléctrica, SAU la realització d'una reforma de trams de línia aèria trifàsica a 20 kV, simple circuit, LA-56, derivació Puntarro, compresos entre CT Mestre i CT Sancho, a les partides Dos Viles i Puig de Vinaròs, província de Castelló, se n'aprova el projecte d'execució i se'n declara en concret la utilitat pública. Expedient ATLINE/2000/295. [2001/X2447]
  
Tramitat l'expedient incoat a la Unitat d'Energia i Mines d'aquest Servei Territorial a instància d'Iberdrola Distribución Eléctrica, SAU, amb domicili a Castelló, av. Germans Bou, 239, en el qual sol·licita autorització i declaració en concret d'utilitat pública, per a l'establiment d'una reforma de trams de línia aèria trifàsica a 20 kV, simple circuit, LA-56, derivació Puntarro, compresos entre CT Mestre i CT Sancho a les partides Dos Viles i Puig de Vinaròs, província de Castelló, i vistos els preceptes de la Llei 54/1997, de 27 de novembre, del Sector Elèctric, i també el Decret 2.617/1996, de 20 d'octubre, sobre autorització d'instal·lacions elèctriques, i el Decret 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU, va ser sotmesa al tràmit d'informació pública, publicant-se anuncis en el Diari Oficial de la Generalitat Valenciana de data 11 de gener de 2001, el Butlletí Oficial de la Província de 28 de desembre de 2000, al diari Mediterráneo de 22 de desembre de 2000, i al tauler d'anuncis de l'Ajuntament de Vinaròs, i que consta certificat d'exposició al tauler d'anuncis durant el període preceptiu.
  
Vist que s'ha tramitat la separata a l'organisme afectat, Ajuntament de Vinaròs.
  
Aquest Servei Territorial d'Indústria i Energia, a proposta de la Unitat competent resol:
  
1. Autoritzar a Iberdrola Distribución Eléctrica, SAU, l'establiment d'una reforma de trams de línia aèria trifàsica a 20 kV, simple circuit, LA-56, derivació Puntarro, compresos entre CT Mestre i CT Sancho, a les partides Dos Viles i Puig de Vinaròs, província de Castelló.
  
1.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
2. Declarar, en concret, la utilitat pública de la instal·lació elèctrica que s'autoritza, als efectes assenyalats en la Llei 54/1997, de 27 de novembre, del Sector Elèctric.
  
3. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest Servei Territorial, adjuntant certificat tècnic de la instal·lació a l'efecte de posada en servei.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han sigut establides per l'Ajuntament de Vinaròs, de les quals s'informa en documento annex.
  
Contra aquesta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (c/ de Colom, 32 € 46910 València), en el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), en la redacció que en fa la Llei 4/1999, de 13 de gener (BOE núm. 12, de 14.01.1999).
  
Castelló de la Plana, 16 de febrer de 2001.- El director territorial: Juan Elías Ramos Barceló.